खतरे में है पाकिस्तान की सुरक्षा : शरीफ  
पाकिस्तान के पूर्व प्रधानमंत्री और विपक्षी नेता नवाज शरीफ का मानना है कि देश की सुरक्षा खतरे में है और देश के भविष्य को लेकर कई आशंकाएं हैं।
पाकिस्तान के पूर्व प्रधानमंत्री और विपक्षी नेता नवाज शरीफ का मानना है कि देश की सुरक्षा खतरे में है और देश के भविष्य को लेकर कई आशंकाएं हैं। शरीफ ने कहा, देश की सुरक्षा खतरे में है। सिंध प्रांत प्रतिकूल परिस्थितियों से गुजर रहा है। पंजाब को बांटने की साजिशें रची जा रहीं हैं। हमें पाकिस्तान को बचाना होगा, राजनीति को नहीं। उन्होंने कहा कि देश में खलबली मची हुई है।  शरीफ के मुताबिक, पाकिस्तान को दुनिया के सबसे भ्रष्ट देशों में रखा गया है। यह अलग-थलग पड़ गया है। देश के भविष्य के बारे में आशंकाएं पैदा हो गई हैं। कोई उसके साथ नहीं खड़ा है।  उन्होंने कहा, हमें एकजुट होना ही होगा। पीएमएल-एन ने कभी सिद्धांतों के साथ समझौता नहीं किया। यह वह पार्टी नहीं है, जो रक्तपात की राजनीति करे। हमने एमक्यूएम के साथ अपना गठबंधन टूटने के बाद अपनी सरकार के भंग होने के रूप में कीमत चुकाई थी।